
REFERAT
 Privind aprobarea încadrării Teatrului Maghiar de Stat „Csiky Gergely” din Timişoara

în categoria instituţiilor de spectacole de repertoriu

Potrivit prevederilor art. 8 alin (2) din Ordonanţa 21/ 31.01.2007 privind instituţiile şi companiile de spectacole sau concerte, precum şi datorită activităţii de impresariat artistic, este necesară încadrarea Teatrului Maghiar de Stat „Csiky Gergely” din Timişoara în categoria instituţiilor de spectacole de repertoriu. 

Condiţiile impuse de prevederile art. 5, alin (2) şi art. 8 alin (1) şi (2) din Ordonanţa 21/ 31.01.2007 în vederea realizării acestei încadrări sunt îndeplinite şi obligatorii. Alăturat sunt anexate: organigrama, statul de funcţii, ROF, Sinteza activităţii pe anul 2006 şi Bugetul alocat pentru anul 2007.

Încadrarea teatrului maghiar în această categorie este necesară şi trebuie să se realizeze prin hotărârea autorităţii administraţiei publice în subordinea căreia funcţionează. Prin urmare, la solicitarea conducerii teatrului maghiar propunem aprobarea efectuării acestui demers.

